
Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 5 ir 11 punktais bei atsižvelgdama į 2026 m. lapkričio 11 d. Klaipėdos rajono savivaldybės gatvių, pastatų, statinių ir kitų objektų pavadinimų suteikimo komisijos posėdžio protokolą Nr. TP21-7, nusprendžia:
Suteikti gatvėms pavadinimus:
1. Dauparų-Kvietinių seniūnijoje, Eglynų kaime, Žiobrių gatvės pavadinimą (pagal pridedamą gatvių išdėstymo planą).
2. Dauparų-Kvietinių seniūnijoje, Kuliškių kaime, Šarkų gatvės pavadinimą (pagal pridedamą gatvių išdėstymo planą).
3. Endriejavo seniūnijoje, Endriejavo miestelyje, Ežero gatvės pavadinimą (pagal pridedamą gatvių išdėstymo planą).
4. Kretingalės seniūnijoje, Dargužių kaime, Šaltupio gatvės pavadinimą (pagal pridedamą gatvių išdėstymo planą).
5. Kretingalės seniūnijoje, Šimkų kaime, Laurų gatvės pavadinimą (pagal pridedamą gatvių išdėstymo planą).
6. Sendvario seniūnijoje, Klemiškės II kaime, Razdūmiškės gatvės pavadinimą (pagal pridedamą gatvių išdėstymo planą).
7. Veiviržėnų seniūnijoje, Balsėnų kaime, Šveistralio gatvės pavadinimą (pagal pridedamą gatvių išdėstymo planą).
8. Vėžaičių seniūnijoje, Vėžaičių miestelyje, Gojų gatvės pavadinimą (pagal pridedamą gatvių išdėstymo planą).
Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, LT-92251 Klaipėda) arba Regionų administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

[bookmark: _Hlk174085066]1. Parengto sprendimo projekto tikslai, uždaviniai (ko šiuo sprendimu norima pasiekti):
[bookmark: _Hlk226702584][bookmark: _Hlk184367027][bookmark: _Hlk179980120]Kuliškių, Šimkų, Klemiškės II, Balsėnų kaimuose ir Vėžaičių miestelyje suteikiami nauji gatvių pavadinimai atsižvelgiant į 2026 m. lapkričio 11 d. Klaipėdos rajono savivaldybės gatvių, pastatų, statinių ir kitų objektų pavadinimų suteikimo komisijos posėdžio protokolą Nr. TP21-7. Endriejavo miestelyje, Dargužių ir Eglynų kaimuose suteikiami gatvių pavadinimai jau registruoti tai pačiai gatvei ašinei linijai, tik kituose kaimuose, todėl komisijos sprendimo nebereikia. 
2. Kaip šiuo metu yra teisiškai reglamentuojami projekte aptariami klausimai:
Vadovaujantis Lietuvos Respublikos vietos savivaldos įstatymo 15 straipsnio 2 dalies 26 punktu savivaldybės tarybos kompetencijai priskiriama sprendimų dėl siūlymų keisti savivaldybės teritorijos ribas, suteikti savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribas teikimas Vyriausybei, taip pat gatvių, aikščių, pastatų, statinių ir kitų savivaldybei nuosavybės teise priklausančių objektų pavadinimų suteikimas ir jų keitimas pagal Vyriausybės ar jos įgaliotos institucijos nustatytus kriterijus. 
3. Kokios siūlomos naujos teisinio reguliavimo nuostatos ir kokių teigiamų rezultatų laukiama:
Suteikti nauji gatvių pavadinimai.
4. Galimos neigiamos pasekmės priėmus siūlomą Savivaldybės tarybos sprendimą ir kokių priemonių būtina imtis, siekiant išvengti neigiamų pasekmių:
Nėra.
5. Ar sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus:
Neprieštarauja Lietuvos Respublikos lygių galimybių įstatymui ir atitinka lygių galimybių principus.
6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimą:
Nėra.
7. Projekto rengimo metu gauti specialistų vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne):
Teikiamas tvirtinti sprendimo projektas dėl gatvių pavadinimų suteikimo:
Eglynų kaime registruojamas Žiobrių gatvės pavadinimas, kuris jau registruotas greta esančiame Žemgrindžių kaime, nes į kai kuriuos sklypus, esančius Eglynų kaime, patekimas yra iš Žemgrindžių kaime esančios Žiobrių gatvės.
Kuliškių kaime Klaipėdos rajono savivaldybės gatvių, pastatų, statinių ir kitų objektų pavadinimų suteikimo komisijos sprendimu suteikiamas Šarkų gatvės pavadinimas.
Endriejavo miestelyje registruojamas Ežero gatvės pavadinimas, kuris jau suteiktas tai pačiai gatvei, esančiai Kapstatų kaime.
Dargužių kaime registruojamas Šaltupio gatvės pavadinimas, kuris jau yra registruotas Kunkių kaime, nes iš šios gatvės numatytas patekimas į sklypus, esančius Dargužių kaime.
Šimkų kaime Komisijos sprendimu pritarta žemės sklypo savininko siūlymui suteikti Laurų gatvės pavadinimą.
Klemiškės II kaime pritarta Slengių seniūnaitijos seniūnaičio siūlomam Razdūmiškės gatvės pavadinimui.
Balsėnų kaime Komisija nutarė registruoti tą patį gatvės pavadinimą, kuris jau registruotas Daukšaičių kaime, nes ta pati gatvė tęsiasi per dvi gyvenvietes.
Vėžaičių miestelyje Klaipėdos rajono savivaldybės gatvių, pastatų, statinių ir kitų objektų pavadinimų suteikimo komisijos sprendimu siūlomas Gojų gatvės pavadinimas.
Sprendimo projektas iki Tarybos posėdžio viešinamas seniūnijų, kuriose suteikiami, keičiami ar naikinami gatvių pavadinimai, skelbimų lentose bei Savivaldybės internetinėje svetainėje.
8. Sprendimo įgyvendinimui reikalingos lėšos (ekonominiai apskaičiavimai), finansavimo šaltiniai:
Seniūnijoms reikės lėšų gatvių pavadinimų lentelėms pagaminti ir pritvirtinti.
9. Kiti, autoriaus nuomone, reikalingi pagrindimai, skaičiavimai ir paaiškinimai:
Nėra.
10. Sprendimo projekto iniciatoriai (institucija, asmenys ar piliečių įgalioti atstovai) ir rengėjai:
Iniciatoriai: Paslaugų ir civilinės metrikacijos skyrius. 
Sprendimo projekto rengėjas: paslaugų ir civilinės metrikacijos skyriaus vyriausioji specialistė Aušra Kundrotienė. 
Paslaugų ir civilinės metrikacijos skyriaus vyriausioji specialistė 	Aušra Kundrotienė
